ক্লাইমেন (ইয়াপেটাছৰ পত্নী)

ক্লাইমেন (/ˈklɪmɪniː, ˈklaɪ-/; প্ৰাচীন গ্ৰীক: Κλυμένη, Kluménē, ইংৰাজী: Clymene বা Klymene, অৰ্থাৎ "বিখ্যাত"Liddell & Scott (1940), A Greek–English Lexicon, Oxford: Clarendon Press, Κλύμενος) গ্ৰীক শ্ৰুতিকথা অনুসৰি অনুসৰি টাইটান অ'চেনাছ আৰু টেথিছৰ তিনি হাজাৰ অ'চেনিডৰ ভিতৰত অন্যতম সামুদ্ৰিক দেৱী৷ তেওঁ টাইটান ইয়াপেটাছৰ পত্নী আৰু এটলাছ, মেন'ইটিয়াছ, প্ৰমিথিউছ আৰু এপিমিথিউছৰ মাতৃ।

শ্ৰুতিকথা
গ্ৰীক শ্ৰুতিকথা অনুসৰি ক্লাইমেন টাইটান অ'চেনাছ আৰু টেথিছৰ কন্যা।Hesiod, Theogony 351 তেওঁ খুড়াক/মোমায়েক ইয়াপেটাছক বিয়া কৰায় আৰু তেওঁৰ ঔৰসত এটলাছ, মেন'ইটিয়াছ, প্ৰমিথিউছ আৰু এপিমিথিউছৰ মাতৃ হয়।Hesiod, Theogony 508; Hyginus, Fabulae Preface; Scholiast on Pindar, Olympian Odes 9.68 অন্য কিছুমান সংস্কৰণত তেওঁৰ ভগ্নী এছিয়াৰ বিষয়েও একেখিনি কথাকে পোৱা যায়।Apollodorus, 1.2.3 কিছুমান যংস্কৰণত ক্লাইমেনক প্ৰমিথিউছৰ পত্নী আৰু তেওঁৰ দ্বাৰা ডিউকেলিয়নৰ মাতৃ বুলিও পোৱা যায়।Dionysius of Halicarnassus, Antiquitates Romanae 1.17.3; Scholia on Pindar, Olympian Ode 9.81; on Homer, Odyssey 10.2 কিছুমান সংস্কৰণত তেওঁক জ্যুছৰ কন্যা নিমোচিনিৰ মাতৃ বুলি উল্লেখ হৈছে।Hyginus, Fabulae Preface কিছুমান শ্ৰুতিকথাত ক্লাইমেনক চাইৰিনৰ এগৰাকী অন্যতম নিম্ফ বুলিও কোৱা হয়।Virgil, Georgics 4.345

হেলিঅ'ছৰ এগৰাকী অন্যতম প্ৰেমিকাৰ নামো ক্লাইমেন৷ তেওঁৰ পিতৃ-মাতৃও অ'চেনাছ আৰু টেথিছ (আৰু সেয়েহে তেওঁৰ ভগ্নী আৰু সহযোগী অ'চেনিড)।Hard Robin, pg. 44

তথ্য সংগ্ৰহ

শ্ৰেণী:গ্ৰীক কিংবদন্তি